pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกย้ำแนวทางการขนส่งสินค้าภายใต้ประกาศสถานการณ์ฉุกเฉิน ห้ามขนส่งช่วงเวลา 22.00 - 04.00 น. ยกเว้นเป็นสินค้าจำเป็นตามข้อกำหนดที่ประกาศไว้  [กระทรวงคมนาคม]
วันอังคารที่ 7 เมษายน 2563
กรมการขนส่งทางบกย้ําแนวทางการขนส่งสินค้าภายใต้ประกาศสถานการณ์ฉุกเฉิน ห้ามขนส่งช่วงเวลา 22.00 - 04.00 น. ยกเว้นเป็นสินค้าจําเป็นตามข้อกําหนดที่ประกาศไว้  [กระทรวงคมนาคม]
กรมการขนส่งทางบกย้ําแนวทางการขนส่งสินค้าภายใต้ประกาศสถานการณ์ฉุกเฉิน ห้ามขนส่งช่วงเวลา 22.00 - 04.00 น. ยกเว้นเป็นสินค้าจําเป็นตามข้อกําหนดที่ประกาศไว้
ฉบับที่ 340/2563
กรมการขนส่งทางบกย้ําแนวทางการขนส่งสินค้าภายใต้ประกาศสถานการณ์ฉุกเฉิน ห้ามขนส่งช่วงเวลา 22.00 - 04.00 น. ยกเว้นเป็นสินค้าจําเป็นตามข้อกําหนดที่ประกาศไว้
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตามที่ พลเอก ประยุทธ์ จันทร์โอชา นายกรัฐมนตรี ได้ออกข้อกําหนดเพิ่มเติมเพื่อควบคุมการแพร่ระบาดของโรคติดเชื้อไวรัส COVID-19 เพื่อใช้ปฏิบัติเป็นการทั่วไปและคําแนะนําเกี่ยวกับการเดินทาง รวมถึงข้อกําหนดห้ามบุคคลออกนอกเคหสถาน ตั้งแต่เวลา 22.00 - 04.00 น. ของวันรุ่งขึ้น ทั่วราชอาณาจักร โดยเริ่มตั้งแต่วันที่ 3 เมษายน 2563 กรมการขนส่งทางบก (ขบ.) จึงได้ออกประกาศมาตรการปฏิบัติสําหรับผู้ประกอบการขนส่งด้วยรถที่ใช้ขนส่งสัตว์หรือสิ่งของดังนี้
1. แนวทางปฏิบัติตามมาตรการป้องกันโรค กําชับให้ผู้ประกอบการขนส่งเช็ดทําความสะอาดพื้นผิวสัมผัสของสถานประกอบการขนส่ง และสถานที่ที่เกี่ยวข้อง กําจัดขยะมูลฝอยทุกวัน เพิ่มความถี่การดูแลและทําความสะอาดด้วยน้ํายาฆ่าเชื้อโรคภายในรถบรรทุก สถานประกอบการขนส่งและสถานที่เก็บ ซ่อม และบํารุงรักษารถ กําชับให้เจ้าหน้าที่และผู้ขับรถสวมหน้ากากอนามัยหรือหน้ากากผ้าตลอดเวลาขณะปฏิบัติงาน และตรวจสอบสภาพร่างกายผู้ขับรถด้วยการตรวจวัดอุณหภูมิร่างกายก่อนปฏิบัติงานทุกวัน หากพบผู้ที่มีอุณหภูมิสูงเกินกว่า 37.5 องศาเซลเซียส หรือมีอาการไอ เจ็บคอ หอบเหนื่อยให้พบแพทย์เพื่อรับการตรวจวินิจฉัยหรือติดต่อกรมควบคุมโรค หมั่นล้างมือและติดตั้งจุดบริการเจลแอลกอฮอล์ในพื้นที่ส่วนกลางและบริเวณที่มีการใช้งานร่วมกัน เช่น บริเวณทางเข้า - ออก สถานประกอบการขนส่ง ปฏิบัติตามมาตรการระยะห่างทางสังคม (Social Distancing) เว้นระยะห่างจากบุคคลอื่นอย่างน้อย 1 เมตร
2. แนวทางปฏิบัติในการขนส่งสินค้า ผู้ขับรถต้องพกใบอนุญาตขับรถ บัตรประจําตัวประชาชน และบัตรประจําตัวพนักงาน หรือหนังสือรับรองการทํางาน และจัดเตรียมเอกสารเกี่ยวกับสินค้า เช่น ใบกํากับการขนส่ง สมุดประจํารถ ใบส่งของ เป็นต้น จัดเตรียมบันทึกข้อมูลตามแบบคําถามสุขภาพ (แบบ ต.8-คค) สําหรับผู้ขับรถและพนักงานที่เดินทางไปด้วยทุกคน เพื่อใช้เป็นหลักฐานในการแสดงตนกับพนักงานเจ้าหน้าที่กรณีขนส่งสินค้าในช่วงระยะเวลาการห้ามออกนอกเคหสถาน ให้ทําการขนส่งได้เฉพาะสินค้าตามข้อกําหนดที่ประกาศไว้เท่านั้น ทั้งนี้ ต้องมีมาตรการรองรับเหตุฉุกเฉินในระหว่างการขนส่งด้วย และกําชับให้ผู้ขับรถต้องรับการตรวจคัดกรองและปฏิบัติตามมาตรการที่ทางราชการกําหนดอย่างเคร่งครัด
สามารถดูรายละเอียดเพิ่มเติมและดาวน์โหลดเอกสารที่จําเป็นได้ที่ https://www.thaitruckcenter.com
รัฐบาลไทย-ข่าวทำเนียบรัฐบาล-รมว.ทส. ร่วมกับ ครม.ทำกิจกรรมจิตอาสามูลนิธิช่วยคนตาบอดฯ "เราทำความดี ด้วยหัวใจ"
วันพฤหัสบดีที่ 15 สิงหาคม 2562
รมว.ทส. ร่วมกับ ครม.ทํากิจกรรมจิตอาสามูลนิธิช่วยคนตาบอดฯ "เราทําความดี ด้วยหัวใจ"
รมว.ทส. ร่วมกับ ครม.ทํากิจกรรมจิตอาสามูลนิธิช่วยคนตาบอดฯ "เราทําความดี ด้วยหัวใจ"
วันนี้ (14 สิงหาคม 2562) เวลา 09.00 น. นายวราวุธ ศิลปอาชา พร้อมด้วยภริยา ร่วมทํากิจกรรมจิตอาสาที่มูลนิธิช่วยคนตาบอดแห่งประเทศไทย ในพระบรมราชินูปถัมภ์ "เราทําความดี ด้วยหัวใจ" โดยได้ร่วมมอบอุปกรณ์สื่อการเรียนการสอน สิ่งของเครื่องอุปโภคบริโภค จัดทําสื่อการเรียน การทําสมุดทํามือ สําหรับเป็นสมุดให้นักเรียนผู้พิการทางการมองเห็น รวมทั้งได้ร่วมเล่นกีฬากับนักเรียนด้วยการแข่งขันฟุตบอลและแข่งชักเย่อ นอกจากนี้ หลังจากเสร็จกิจกรรมกลางแจ้งแล้ว ยังได้เลี้ยงอาหารกลางวันกับเด็ก ๆ นักเรียนผู้พิการทางการเห็นของมูลนิธิฯ ด้วย โดยมี พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยานายกรัฐมนตรี เป็นประธานฯ นําคณะรัฐมนตรีและคู่สมรส เข้าร่วมกิจกรรมดังกล่าวณ มูลนิธิช่วยคนตาบอดแห่งประเทศไทย ในพระบรมราชินูปถัมภ์
ทั้งนี้ การทํากิจกรรมจิตอาสาของนายกรัฐมนตรีและคณะรัฐมนตรี พร้อมคู่สมรสในครั้งนี้ ถือเป็นคณะแรกที่ได้เล็งเห็นความสําคัญของผู้พิการทางสายตา ด้วยการมาทํากิจกรรมจิตอาสาที่มูลนิธิช่วยคนตาบอดแห่งประเทศไทย ในพระบรมราชินูปถัมภ์ ซึ่งเป็นการเสริมสร้างกําลังใจให้ทั้งบุคลากรและนักเรียนผู้พิการของมูลนิธิได้มีกําลังใจในการดําเนินงานและต่อสู้กับปัญหาอุปสรรคต่าง ๆ ต่อไป
อนึ่ง สําหรับมูลนิธิช่วยคนตาบอดแห่งประเทศไทย ในพระบรมราชินูปถัมภ์ เป็นองค์กรสาธารณกุศลที่มุ่งให้ความช่วยเหลือคนพิการทางการมองเห็น โดยไม่จํากัดเชื้อชาติและศาสนา ก่อตั้งขึ้นเมื่อปี 2482 นับจนถึงปัจจุบันเป็นระยะเวลากว่า 80 ปี และได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงรับไว้ในพระบรมราชินูปถัมภ์ เมื่อปี พ.ศ. 2502 นับเป็นมูลนิธิแห่งแรก ที่มีวัตถุประสงค์เพื่อให้ความช่วยเหลือคนพิการทางการมองเห็น ในด้านการศึกษา และการฝึกอาชีพ การพัฒนาสมรรถภาพ ความรู้ ความสามารถ ตลอดจนความรอบรู้ในการวิวัฒนาการและเทคโนโลยีใหม่ ๆ ที่ทันสมัย เพื่อให้คนพิการทางการเห็นได้มีโอกาสที่ดี สามารถดําเนินชีวิตอยู่ในสังคมได้อย่างมีความสุข
รัฐบาลไทย-ข่าวทำเนียบรัฐบาล-พาณิชย์ยันราคาข้าวสารหอมมะลิบรรจุถุงยังไม่ปรับตัวสูงขึ้นและกระทบผู้บริโภค
วันพุธที่ 13 กุมภาพันธ์ 2562
พาณิชย์ยันราคาข้าวสารหอมมะลิบรรจุถุงยังไม่ปรับตัวสูงขึ้นและกระทบผู้บริโภค
รัฐมนตรีช่วยว่าการกระทรวงพาณิชย์ (นางสาวชุติมา บุณยประภัศร) ได้ชี้แจงถึงกรณีกระแสข่าวข้าวหอมมะลิบรรจุถุงมีราคาปรับตัวสูงขึ้นอันจะมีผลกระทบต่อผู้บริโภค ว่าได้มอบหมายให้กรมการค้าภายในตรวจสอบแล้ว ไม่ปรากฏว่าราคาปรับตัวสูงขึ้นตามที่เป็นข่าวแต่อย่างใด
มีการปรับเปลี่ยนราคาขึ้นลงตามกิจกรรมเพื่อส่งเสริมการขายเท่านั้นกระแสดังกล่าวอาจเกิดจากผู้ประกอบการข้าวถุงเกิดความกังวล เกี่ยวกับปริมาณข้าวเปลือกหอมมะลิที่ผลิตได้ในปี 2561/62 ที่ลดลงเหลือประมาณ 6.6 ล้านตัน ต่ํากว่าที่คาดการณ์ว่าจะได้ประมาณ 9 ล้านตัน จึงคาดการณ์ล่วงหน้าว่าราคาข้าวสารอาจจะปรับตัวสูงขึ้น ทั้งนี้ช่วงที่ผ่านมาราคาข้าวเปลือกหอมมะลิทรงตัวตั้งแต่ต้นฤดูจนถึงปัจจุบันและไม่มีทิศทางที่จะปรับสูงขึ้นจนกระทบต่อราคาข้าวสารแต่อย่างใดและคาดว่าราคาจะทรงตัวต่อไปอีกระยะหนึ่ง
ทั้งนี้ ได้มอบหมายให้กรมการค้าภายในกํากับดูแลให้ราคาข้าวสารอยู่ในระดับที่สอดคล้องกับราคาข้าวเปลือกที่เกษตรกรขายได้ และหาแนวทางป้องกันมิให้มีการฉวยโอกาสปรับราคาสูงขึ้นเกินความเป็นจริง จนกระทบต่อผู้บริโภค หากผู้บริโภคไม่ได้รับความเป็นธรรม มีการขึ้นราคาข้าวสูงเกินสมควร หรือไม่ได้รับความเป็นธรรมด้านปริมาณและคุณภาพ แจ้งได้ที่ “สายด่วนกรมการค้าภายใน 1569”
รัฐบาลไทย-ข่าวทำเนียบรัฐบาล-นายกรัฐมนตรียืนยันเงินบริจาคช่วยเหลือผู้ประสบภัย ยังอยู่ครบในบัญชี ขอให้ประชาชนไว้ใจ เผยรัฐบาลจะหาทางออกกรณีเขื่อนวังหีบให้เหมาะสมที่สุด
วันอังคารที่ 29 มกราคม 2562
นายกรัฐมนตรียืนยันเงินบริจาคช่วยเหลือผู้ประสบภัย ยังอยู่ครบในบัญชี ขอให้ประชาชนไว้ใจ เผยรัฐบาลจะหาทางออกกรณีเขื่อนวังหีบให้เหมาะสมที่สุด
นายกรัฐมนตรียืนยันเงินบริจาคช่วยเหลือผู้ประสบภัย ยังอยู่ครบในบัญชี ขอให้ประชาชนไว้ใจ เผยรัฐบาลจะหาทางออกกรณีเขื่อนวังหีบให้เหมาะสมที่สุด
วันนี้ (29 มกราคม 2562) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังการประชุมคณะรัฐมนตรีถึงกรณีที่คณะรัฐมนตรี มีมติเรื่องเขื่อนวังหีบ ไปก่อนหน้านี้ ทําให้มีชาวบ้านที่ไม่เห็นด้วยมาเรียกร้องให้ยุติหรือชะลอโครงการ และตั้งคณะกรรมการที่มีประชาชนมีส่วนร่วม ศึกษาผลกระทบนั้นว่า โครงการเขื่อนวังหีบนี้เป็นการรับฟังจากความคิดเห็นประชาชน ซึ่งก็มีคนเห็นด้วยมากกว่าคนที่ไม่เห็นด้วย คนไม่เห็นด้วยนั้นก็อาจจะมีการเคลื่อนไหวเพราะได้รับข้อมูลกันไปมาไปเข้าถึงเรื่องสิทธิมนุษยชนบ้าง NGO บ้าง โดยรัฐบาลจะหาทางออกที่เหมาะสมที่สุด วันนี้ทุกฝ่ายที่เกี่ยวข้องได้ชี้แจงออกไป ซึ่งเราต้องมองประโยชน์ที่ได้รับกลับมาว่ามีประโยชน์ต่อคนส่วนใหญ่แค่ไหน ส่วนน้อยอาจจะเสียประโยชน์แล้วเราจะดูแลเขาอย่างไร
นายกรัฐมนตรีกล่าวต่อไปว่า เขื่อนเป็นส่วนสําคัญในการเก็บกักน้ํา กระจายน้ํายังพื้นที่ต่าง ๆ ถ้าหากไม่มีเขื่อนก็จะควบคุมบริหารจัดการน้ําไม่ได้ อย่าง 4 ปีที่ผ่านมารัฐบาลก็สามารถบริหารจัดการน้ําได้เป็นอย่างดี ซึ่งจะเห็นว่าไม่มีน้ําท่วมเยอะมาก รวมถึงการเกิดอุทกภัยต่าง ๆ รัฐบาลก็สามารถแก้ไขปัญหาได้ทันเวลา ทั้งการช่วยเหลือประชาชนที่เกิดความเสียหายจากพายุปาบึก ส่วนหนึ่งรัฐบาลได้เร่งรัดเรื่องการซ่อมบ้าน ดูแลเยียวยา โดยการขออนุมัติงบประมาณไปแล้วจํานวนหนึ่ง เพื่อเยียวยาครอบครัวละ 3 พันบาท ตามระเบียบฯ
ส่วนเรื่องงบประมาณ 130 กว่าล้าน ที่ได้รับการบริจาคมา นายกรัฐมนตรีกล่าวว่า อย่าคิดว่าเงินส่วนนี้จะมาสมทบช่วยเหลืออีกรอบกับส่วนหนึ่งที่รัฐบาลให้ไปแล้ว เนื่องจากว่ารัฐบาลมีการใช้จ่ายงบประมาณอีกหลายส่วน ซึ่งเงินจํานวนนี้บางส่วนเบิกราชการไม่ได้ จึงจําเป็นต้องใช้งบบริจาค ขณะนี้กําลังคัดกรองอยู่ ขอให้ไว้ใจเงินบริจาคจํานวนนี้อยู่ในบัญชีทั้งหมดไม่มีใครเอาไปใช้ได้ และไม่ได้อยู่ที่ใครทั้งสิ้น
------------------------------------
รัฐบาลไทย-ข่าวทำเนียบรัฐบาล-ยธ.ลงพื้นที่จังหวัดสมุทรสงคราม ติดตามผลการดำเนินงานด้านการอำนวยความยุติธรรมให้กับประชาชนในพื้นที่
วันอังคารที่ 6 มีนาคม 2561
ยธ.ลงพื้นที่จังหวัดสมุทรสงคราม ติดตามผลการดําเนินงานด้านการอํานวยความยุติธรรมให้กับประชาชนในพื้นที่
กระทรวงยุติธรรมลงพื้นที่จังหวัดสมุทรสงคราม ติดตามผลการดําเนินงานด้านการอํานวยความยุติธรรมให้กับประชาชนในพื้นที่
ในวันจันทร์ที่ ๕ มีนาคม ๒๕๖๑ เวลา ๑๐.๐๐ น. นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม พร้อมด้วยพลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม และผู้บริหารกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรมในพื้นที่จังหวัดสมุทรสงคราม ประกอบด้วย สํานักงานคุมประพฤติจังหวัดสมุทรสงคราม เรือนจํากลางสมุทรสงคราม สํานักงานยุติธรรมจังหวัดสมุทรสงคราม สํานักงานบังคับคดีจังหวัดสมุทรสงคราม และสถานพินิจและคุ้มครองเด็กและเยาวชนจังหวัดสมุทรสงคราม
ต่อจากนั้น ในเวลา ๑๓.๐๐ น. ผู้ช่วยรัฐมนตรีประจํากระทรวงยุติธรรม พร้อมด้วยคณะผู้บริหารกระทรวงยุติธรรม เข้าร่วมประชุมเพื่อติดตามผลการดําเนินงานในการอํานวยความยุติธรรมเพื่อลดความเหลื่อมล้ําในระดับพื้นที่ร่วมกับหัวหน้าหน่วยงานในสังกัดกระทรวงยุติธรรม จังหวัดสมุทรสงคราม และผู้แทนส่วนราชการในจังหวัดสมุทรสงคราม ณ อาคารบูรณาการกระทรวงยุติธรรมจังหวัดสมุทรสงคราม
ทั้งนี้ จากการรายงานผลการดําเนินงานด้านการอํานวยความยุติธรรมให้กับประชาชนในพื้นที่ พบว่า มีประชาชนติดต่อขอรับบริการจากสํานักงานยุติธรรมจังหวัดสมุทรสงคราม ทั้งในส่วนของการขอรับความช่วยเหลือเงินสนับสนุนจากกองทุนยุติธรรม มีการขอยื่นคําขอรับความช่วยเหลือเพิ่มขึ้นทุกปี ซึ่งส่วนใหญ่เป็นผู้ต้องหาและจําเลยในคดีเกี่ยวกับยาเสพติด โดยคณะอนุกรรมการฯ จะพิจารณาถึงพฤติกรรมและประวัติการกระทําความผิดก่อนที่จะให้ความช่วยเหลือจากกองทุนยุติธรรม ในส่วนของการขอรับการช่วยเหลือทางการเงินแก่ผู้เสียหายและจําเลยในคดีอาญา มีการยื่นคําขอรับความช่วยเหลือเพิ่มขึ้นทุกปีเช่นกัน ซึ่งส่วนใหญ่จะเป็นคดีต่อชีวิต เพศ และคดีร่างกาย ในส่วนของการขอรับบริการปรึกษาปัญหากฎหมายจากคลินิกยุติธรรม ส่วนใหญ่เป็นคดีแพ่ง ได้แก่ สัญญา หนี้ ที่ดิน เป็นต้น นอกจากนี้ ในส่วนของการไกล่เกลี่ยระงับข้อพิพาทในชุมชนผ่านกลไกการดําเนินงานของศูนย์ยุติธรรมชุมชน ซึ่งในจังหวัดสมุทรสงครามมีศูนย์ยุติธรรมชุมชน จํานวน ๔๐ ศูนย์ โดยสามารถดําเนินการไกล่เกลี่ยข้อพิพาทให้กับประชาชนได้มากกว่า ๘๐ เปอร์เซนต์ ผู้ช่วยรัฐมนตรีประจํากระทรวงยุติธรรม ได้เน้นย้ําให้หน่วยงานในสังกัดกระทรวงยุติธรรมในพื้นที่ให้บริการประชาชนในการอํานวยความยุติธรรม เพื่อลดความเหลื่อมล้ํา เพื่อให้ประชาชนได้รับบริการด้านงานยุติธรรมได้อย่างสะดวก ทั่วถึง รวดเร็ว และเป็นธรรม และเน้นน้ําในส่วนนโยบายของรัฐมนตรีว่าการกระทรวงยุติธรรมที่ให้ความสําคัญกับการส่งเสริมคนดีสู่สังคม โดยการพัฒนาอาชีพและส่งเสริมอาชีพผู้ต้องขัง ผู้พ้นโทษ รวมถึงครอบครัวของผู้ต้องขังให้มีอาชีพ สามารถดํารงชีวิตในสังคมได้อย่างปกติสุข ไม่หวนกลับไปกระทําผิดซ้ํา นอกจากนี้ ให้บูรณาการการทํางานร่วมกันระหว่างภาครัฐ ภาคเอกชน และภาคประชาสังคม เพื่อให้ผู้พ้นโทษสามารถดํารงชีวิตได้อย่างปกติสุขอย่างมั่นคงและยั่งยืน
ทั้งนี้ ในส่วนของการดําเนินงานด้านการป้องกันและแก้ไขปัญหายาเสพติด ขอให้มีกลไกเฝ้าระวังยาเสพติดในพื้นที่ รวมทั้งในเชิงด้านการป้องกัน โดยร่วมกับโรงเรียน สถานศึกษาให้ความรู้แก่เด็กและเยาวชน เพื่อสร้างภูมิคุ้มกันให้ห่างไกลจากยาเสพติด
รัฐบาลไทย-ข่าวทำเนียบรัฐบาล-รมว.ดิจิทัลฯ หารือทูตเยอรมนีผลักดันมหาวิทยาลัยร่วมมีบทบาทขับเคลื่อนเทคโนโลยีดิจิทัลในไทย
วันอาทิตย์ที่ 5 สิงหาคม 2561
รมว.ดิจิทัลฯ หารือทูตเยอรมนีผลักดันมหาวิทยาลัยร่วมมีบทบาทขับเคลื่อนเทคโนโลยีดิจิทัลในไทย
รมว.ดิจิทัลฯ
p.p1 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายเพเทอร์ พรือเกิล (H.E. Mr. Peter Prügel) เอกอัครราชทูตสหพันธ์สาธารณรัฐเยอรมนีประจําประเทศไทย ในโอกาสการเข้าเยี่ยมคารวะเพื่ออําลาตําแหน่งตามวาระ และจะไปรับตําแหน่งเอกอัครราชทูตประจําสาธารณรัฐอิสลามอัฟกานิสถานต่อไป โดย รมว.กระทรวงดิจิทัลฯ ได้ให้ข้อมูลว่า ประเทศไทยกําลังปฏิรูปประเทศเข้าสู่ยุคดิจิทัล และมีการดําเนินโครงการที่สําคัญหลายด้าน อาทิ Smart City, Cybersecurity การจัดตั้งสถาบัน IoT เทคโนโลยี 5G การส่งเสริม Startup และการส่งเสริมให้มหาวิทยาลัยเข้ามามีบทบาทสําคัญในการขับเคลื่อนด้านดิจิทัล เป็นต้น ซึ่งโครงการดังกล่าวจําเป็นต้องได้รับการสนับสนุนจากนานาประเทศจึงจะประสบ ความสําเร็จได้ ซึ่งภาคเอกชนและมหาวิทยาลัยของเยอรมนีหลายแห่งมีศักยภาพที่จะสนับสนุนการ ดําเนินการของฝ่ายไทย จึงมีความยินดีหากฝ่ายเยอรมนีจะให้การสนับสนุนในเรื่องดังกล่าว ซึ่งนายเพเทอร์ พรือเกิล และผู้แทนจากสถานเอกอัครราชทูตฯ ได้แสดงความยินดีในการช่วยผลักดันให้ภาคเอกชนและมหาวิทยาลัยของเยอรมนีเข้า มาสร้างความร่วมมือที่เป็นรูปธรรมกับฝ่ายไทย โดยในเบื้องต้นจะให้มีภาคเอกชนของเยอรมนี วิทยากร และผู้เชี่ยวชาญในสาขาที่เกี่ยวข้อง เข้ามาร่วมงาน Digital Thailand Big Bang ที่กระทรวงดิจิทัลฯ จะจัดขึ้นระหว่างวันที่ 19 – 23 กันยายน 2561 ณ อาคารชาเลนเจอร์ อิมแพ็ค เมืองทองธานี ด้วย เมื่อวันที่ 2 สิงหาคม 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ แกรนด์ พระรามเก้า ถนนพระราม 9 เขตห้วยขวาง กรุงเทพฯ
********************
รัฐบาลไทย-ข่าวทำเนียบรัฐบาล-พม. จัดกิจกรรม “พม. ห่วงใย เดินทางปลอดภัย กลับบ้านสงกรานต์” ร่วมส่งประชาชนเดินทางกลับภูมิลำเนาอย่างปลอดภัย
วันจันทร์ที่ 9 เมษายน 2561
พม. จัดกิจกรรม “พม. ห่วงใย เดินทางปลอดภัย กลับบ้านสงกรานต์” ร่วมส่งประชาชนเดินทางกลับภูมิลําเนาอย่างปลอดภัย
พม. จัดกิจกรรม “พม. ห่วงใย เดินทางปลอดภัย กลับบ้านสงกรานต์” ร่วมส่งประชาชนเดินทางกลับภูมิลําเนาอย่างปลอดภัย
วันนี้ (9 เม.ย.61) เวลา 13.30 น. ที่สถานีรถไฟหัวลําโพง กรุงเทพฯนายอภิชาติ อภิชาตบุตร ผู้ตรวจราชการกระทรวงการพัฒนาสังคมและความมั่นคงของมนุษย์เป็นประธานในพิธีเปิดกิจกรรม"พม. ห่วงใย เดินทางปลอดภัย กลับบ้านสงกรานต์”ซึ่งมีวัตถุประสงค์เพื่อประชาสัมพันธ์ภารกิจของศูนย์ช่วยเหลือสังคม และหน่วยงานภายในกระทรวง พม. โดยรูปแบบกิจกรรมเป็นการเดินแถวรณรงค์ประชาสัมพันธ์ สร้างการรับรู้ สายด่วน 1300 และภารกิจของกระทรวง พม. และมุ่งหวังให้ประชาชน ได้เข้าถึงบริการ และถือเป็นการร่วมส่งประชาชนเดินทางกลับภูมิลําเนาอย่างปลอดภัย
กระทรวงการพัฒนาสังคมและความมั่นคงของมนุษย์ (พม.) เป็นหน่วยงานหลักด้านสังคม ที่มีบทบาทสําคัญในการพัฒนาสังคม การสร้างความเป็นธรรมและความเสมอภาคในสังคม การส่งเสริมคุณภาพและความมั่นคงในชีวิต ภายใต้วิสัยทัศน์ "พม.เป็นผู้นําด้านสังคมของไทยและอาเซียน มุ่งสู่คนอยู่ดีมีสุขในสังคมคุณภาพ” โดยมีศูนย์ช่วยเหลือสังคม สายด่วน 1300 เป็นกลไกการขับเคลื่อนการปฏิบัติงานตามภารกิจของกระทรวงฯ มุ่งเน้นการพัฒนาระบบคุ้มครองผู้ประสบปัญหาสังคมในพื้นที่อย่างบูรณาการ และเป็นศูนย์กลางการให้คําปรึกษาแนะนําทางโทรศัพท์แก่ผู้ประสบปัญหาทางสังคม ในการแก้ไขปัญหาสังคม ทั้งนี้ หน่วยงานไม่สามารถดําเนินการให้ความช่วยเหลือผู้ประสบปัญหาทางสังคมได้โดยลําพัง โดยเฉพาะในสถานการณ์ปัจจุบันที่ประชากรมีความหลากหลาย ส่งผลให้สภาพปัญหาที่มีความซับซ้อน จึงต้องอาศัยความร่วมมือจากหน่วยงานภาคีเครือข่าย ทั้งภาครัฐ ภาคเอกชน และภาคประชาชน เพื่อร่วมกันช่วยให้ผู้ประสบปัญหาทางสังคมได้รับการช่วยเหลืออย่างทันต่อสภาพปัญหาและความต้องการ
สําหรับเทศกาลสงกรานต์ ถือเป็นประเพณีวันขึ้นปีใหม่ของไทยมาแต่โบราณ และเป็นเทศกาลสําคัญของประชาชนชาวไทย อีกทั้งเป็นช่วงที่ประชาชนส่วนใหญ่เดินทางกลับภูมิลําเนาของตนเอง โดยใช้บริการขนส่งสาธารณะเป็นจํานวนมาก ทั้งนี้ กระทรวง พม. มีความห่วงใยประชาชนที่เดินทางกลับภูมิลําเนาในช่วงเทศกาลสงกรานต์ จึงได้จัดกิจกรรม "พม. ห่วงใย เดินทางปลอดภัย กลับบ้านสงกรานต์” โดยมาร่วมส่งพี่น้องประชาชน ให้เดินทางกลับภูมิลําเนาโดยสวัสดิภาพ ทั้งนี้ การจัดกิจกรรมฯ ในวันนี้ เป็นโอกาสสําคัญที่จะสร้างการรับรู้เกี่ยวกับภารกิจ การบริการ และช่องทางการเข้าถึงบริการของกระทรวง พม. โดยเฉพาะศูนย์ช่วยเหลือสังคม สายด่วน 1300 ที่เป็นหน่วยงานรับแจ้งเรื่องร้องทุกข์ ร้องเรียนปัญหาสังคมต่างๆ ผ่านสายด่วน 1300 ตลอด 24 ชั่วโมง ให้บริการครอบคลุม ทั้งชาวไทยและชาวต่างประเทศที่ประสบปัญหาสังคม โดยมุ่งหวังให้ผู้ประสบปัญหาทางสังคมได้รับการคุ้มครองช่วยเหลืออย่างทันท่วงที และตรงตามสภาพปัญหา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นประธานในพิธีเปิดอาคารสำนักงานคณะกรรมการอ้อยและน้ำตาลทราย (หลังใหม่)
วันพุธที่ 22 กุมภาพันธ์ 2560
รัฐมนตรีว่าการกระทรวงอุตสาหกรรม เป็นประธานในพิธีเปิดอาคารสํานักงานคณะกรรมการอ้อยและน้ําตาลทราย (หลังใหม่)
รัฐมนตรีว่าการกระทรวงอุตสาหกรรม เป็นประธานในพิธีเปิดอาคารสํานักงานคณะกรรมการอ้อยและน้ําตาลทราย (หลังใหม่)
วันนี้ (22 กุมภาพันธ์ 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดอาคารสํานักงานคณะกรรมการอ้อยและน้ําตาลทราย (หลังใหม่) โดยมีนายสมชาย หาญหิรัญ ปลัดกระทรวงอุตสาหกรรม นายสมศักดิ์ จันทรรวงทอง เลขาธิการคณะกรรมการอ้อยและน้ําตาลทราย ผู้บริหาร ข้าราชการ พนักงาน และเจ้าหน้าที่สํานักงานคณะกรรมการอ้อยและน้ําตาลทราย ให้การต้อนรับ ณ อาคารสํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-สธ.พัฒนารพ.ทั่วประเทศดูแลผู้ป่วยระยะสุดท้ายให้มีมาตรฐานเท่าเทียม
วันพุธที่ 6 มิถุนายน 2561
สธ.พัฒนารพ.ทั่วประเทศดูแลผู้ป่วยระยะสุดท้ายให้มีมาตรฐานเท่าเทียม
กระทรวงสาธารณสุขพัฒนาโรงพยาบาลทั่วประเทศให้มีศักยภาพดูแลผู้ป่วยระยะสุดท้าย ตั้งแต่โรงพยาบาลต่อเนื่องถึงบ้านด้วยทีมหมอครอบครัวอย่างมีมาตรฐานเท่าเทียม ใช้การดูแลแบบ heart to heart
สธ.พัฒนารพ.ทั่วประเทศดูแลผู้ป่วยระยะสุดท้ายให้มีมาตรฐานเท่าเทียม
กระทรวงสาธารณสุขพัฒนาโรงพยาบาลทั่วประเทศให้มีศักยภาพดูแลผู้ป่วยระยะสุดท้าย ตั้งแต่โรงพยาบาลต่อเนื่องถึงบ้านด้วยทีมหมอครอบครัวอย่างมีมาตรฐานเท่าเทียม ใช้การดูแลแบบ heart to heart
วันนี้ (6 มิถุนายน 2561) ที่ศูนย์ประชุมวายุภักษ์ โรงแรมเซ็นทราบาย เซ็นทารา ศูนย์ราชการฯ แจ้งวัฒนะ กทม. ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวภายหลังเป็นประธานเปิดการประชุมวิชาการ National Palliative and Hospice Care Conference ครั้งที่ 4 ในหัวข้อ“Sustainable Palliative Care: การดูแลประคับประคองคุณภาพ...สู่ความยั่งยืน” ว่า ปัจจุบันเทคโนโลยีการรักษาพยาบาลมีความก้าวหน้ามากขึ้นทําให้ผู้ป่วยโรคเรื้อรัง เช่น โรคมะเร็ง โรคหัวใจ โรคไต มีชีวิตยืนยาวขึ้น ซึ่งเมื่อผู้ป่วยเหล่านี้เข้าสู่ระยะสุดท้ายของชีวิตอาจต้องทุกข์ทรมานกับการรักษาเพื่อยื้อชีวิตในระยะสุดท้าย กระทรวงสาธารณสุข ได้จัดระบบการดูแลผู้ป่วยระยะสุดท้าย ด้วยการรักษาแบบประคับประคอง “palliative care”ช่วยจัดการกับความเจ็บปวดที่เกิดขึ้น มีการเตรียมตัวเพื่อการจากไปอย่างมีความสุขในระยะท้ายของชีวิต
กระทรวงสาธารณสุข เร่งพัฒนาให้โรงพยาบาลทั่วประเทศมีศักยภาพในการดูแลแบบประคับประคองผู้ป่วยระยะสุดท้ายด้วยโรคเรื้อรัง กลุ่มติดบ้านติดเตียง และผู้สูงอายุอย่างครบวงจร เป็นไปในทิศทางเดียวกัน สร้างระบบความเชื่อมโยงกับเครือข่ายบริการสุขภาพและพัฒนาความเชี่ยวชาญทางวิชาการแพทย์ ทั้งในโรงพยาบาล และการดูแลต่อเนื่องที่บ้านด้วยทีมหมอครอบครัวอย่างมีมาตรฐานเท่าเทียมกัน ด้วยการดูแลแบบ heart to heart เพื่อให้ผู้ป่วยมีคุณภาพชีวิตที่ดีจนถึงวาระสุดท้ายของชีวิต อย่างสมเกียรติและศักดิ์ศรีของความเป็นมนุษย์
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์และเครือข่ายความร่วมมือทางวิชาการด้านการดูแลแบบประคับประคอง ประกอบด้วย สมาคมบริบาลผู้ป่วยระยะสุดท้าย สภาการพยาบาล กองการพยาบาล สมาคมพยาบาลโรคมะเร็งแห่งประเทศไทย ชมรมพยาบาลแบบประคับประคอง สํานักงานคณะกรรมการสุขภาพแห่งชาติ ได้ร่วมกันจัดประชุมวิชาการเพื่อการพัฒนาองค์ความรู้ แลกเปลี่ยนความรู้และประสบการณ์ในการดูแลผู้ป่วยระยะสุดท้ายแบบประคับประคอง ยกระดับความสามารถด้านการบริการและสร้างเครือข่ายความร่วมมือในการดูแลผู้ป่วยระยะสุดท้ายอย่างเป็นระบบ ประชาชนเข้าถึงได้ง่าย และครอบคลุมทุกภาคส่วนของประเทศ ระหว่างวันที่ 6-8 มิถุนายน 2561 ภายในงานมีการบรรยาย การอภิปรายนิทรรศการวิชาการ และ work shop โดยมีบุคลากรทางการแพทย์และสาธารณสุข ผู้เกี่ยวข้องกับการดูแลผู้ป่วยระยะสุดท้ายแบบประคับประคอง ทั้งภาครัฐและเอกชน จํานวน 1,300 คน เข้าร่วมประชุม
******************************* 6 มิถุนายน 2561
รัฐบาลไทย-ข่าวทำเนียบรัฐบาล-นายกฯ ปลื้ม WIPO ปรับอันดับดัชนีนวัตกรรมไทยดีขึ้น ชี้ไทยมีศักยภาพการผลิตสินค้าสร้างสรรค์
วันอาทิตย์ที่ 15 กรกฎาคม 2561
นายกฯ ปลื้ม WIPO ปรับอันดับดัชนีนวัตกรรมไทยดีขึ้น ชี้ไทยมีศักยภาพการผลิตสินค้าสร้างสรรค์
นายกรัฐมนตรีปลื้ม WIPO ปรับอันดับดัชนีนวัตกรรมไทยดีขึ้น ชี้ไทยมีศักยภาพการผลิตสินค้าสร้างสรรค์ แนะประชาชนพัฒนานวัตกรรมของตนเอง เพิ่มมูลค่าผลผลิต ยกระดับรายได้ยั่งยืน
วันนี้ (15 ก.ค.61) พลเอก ประยุทธ์ จันทร์โอชา นายกรัฐมนตรี ยินดีที่องค์การทรัพย์สินทางปัญญาโลก (WIPO) ได้เปิดเผยรายงานการประเมินผลดัชนีนวัตกรรมโลก ประจําปี 2561 โดยประเทศไทยมีอันดับดีขึ้นถึง 7 อันดับ จากอันดับที่ 51 ในปีที่แล้วมาเป็นอันดับที่ 44 ในปีนี้ จากทั้งหมด 126 ประเทศทั่วโลก
“นายกฯ รับทราบว่า ประเทศไทยยังถูกจัดให้เป็นผู้นําในหลายด้าน เช่น การส่งออกสินค้าสร้างสรรค์ ซึ่งอยู่ในอันดับที่ 6 การส่งออกสินค้าเทคโนโลยีขั้นสูง อันดับที่ 8 และการจดทะเบียนอนุสิทธิบัตร อันดับที่ 11 นอกจากนี้ WIPO และหน่วยงานที่ร่วมกันจัดทํารายงานฉบับนี้ได้ระบุด้วยว่า ไทยเป็น 1 ใน 20 ประเทศ ที่มีศักยภาพสูงในการพัฒนาด้านนวัตกรรม”
นายกรัฐมนตรีกล่าวว่า ที่ผ่านมารัฐบาลให้ความสําคัญกับการพัฒนาโครงสร้างพื้นฐานที่จําเป็นต่อการพัฒนานวัตกรรมและเทคโนโลยีขั้นสูง ส่งเสริม คุ้มครอง การใช้ประโยชน์จากทรัพย์สินทางปัญญาในเชิงพาณิชย์ และป้องกันปราบปรามการละเมิดสิทธิในทรัพย์สินทางปัญญา เพิ่มงบประมาณด้านการวิจัยและพัฒนาให้มากขึ้น และบูรณาการความร่วมมืออย่างใกล้ชิดระหว่างหน่วยงานภาครัฐ ภาคเอกชน และภาคการศึกษา
“นายกฯ เน้นย้ําว่า อยากให้คนไทยเรียนรู้ที่จะพัฒนานวัตกรรม โดยใช้วิทยาศาสตร์ เทคโนโลยี และความคิดสร้างสรรค์เข้ามาประยุกต์ใช้ รวมทั้งคํานึงถึงความต้องการของตลาดเพื่อให้เกิดการผลิตที่ตอบสนองผู้บริโภคได้ ที่สําคัญคือนักวิจัยจะต้องช่วยคิดค้นผลงานที่ตอบโจทย์ช่วยเหลือผู้มีรายได้น้อยอย่างยั่งยืน ให้สามารถเพิ่มมูลค่าผลผลิตของตนได้โดยเฉพาะสินค้าเกษตร ทําอย่างไรให้ผลิตน้อยแต่ได้ราคาดี แทนที่จะผลิตออกมามาก ๆ แต่ขาดทุน”
————————-
สํานักโฆษก
รัฐบาลไทย-ข่าวทำเนียบรัฐบาล-รอง นรม.  พล.อ.ฉัตรชัยฯ ให้สัมภาษณ์ประเด็นสำคัญ ของการประชุมคณะอนุกรรมการแก้ไขปัญหาการทำการประมงผิดกฎหมาย (IUU)
วันอังคารที่ 13 กุมภาพันธ์ 2561
รอง นรม.  พล.อ.ฉัตรชัยฯ ให้สัมภาษณ์ประเด็นสําคัญ ของการประชุมคณะอนุกรรมการแก้ไขปัญหาการทําการประมงผิดกฎหมาย (IUU)
รอง นรม. พล.อ.ฉัตรชัยฯ ย้ําว่าประเทศไทยมีความก้าวหน้าในการแก้ไขปัญหา IUU อย่างเป็นระบบ ทั้งเรื่องใบอนุญาตฯ และเรื่องวิทยุสื่อสาร พร้อมให้บริการตู้ ATM อย่างทั่วถึง
วันนี้ (13 กุมภาพันธ์ 2561) เวลา 08.15 น. ณ บริเวณด้านหน้า ชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอก ฉัตรชัย สาริกัลยะ รองนายกรัฐมนตรี ให้สัมภาษณ์สื่อมวลชนถึงประเด็นสําคัญของการประชุมคณะอนุกรรมการแก้ไขปัญหารการทําประมงผิดกฎหมาย (IUU) สรุปสาระสําคัญดังนี้
รองนายกรัฐมนตรี กล่าวย้ําถึงการแก้ปัญหาเรื่องการประมงว่า มี 2 ประเด็น คือ 1 ออกใบอนุญาตการทําประมง ปี 2561-2562 ซึ่งถือว่าเป็นครั้งแรกต้องมีใบอนุญาตจากกรมประมง แต่เรือจะต้องต่ออายุกับกรมเจ้าท่า ขณะนี้ได้มาทํางานร่วมกันให้ใบอนุญาตออกพร้อมกัน โดยดําเนินการได้ตั้งแต่ 31 มีนาคม 2561 เพื่อทําการออกใบอนุญาตการทําประมงและการใช้เรือตามลําดับ ขณะนี้ชาวประมงได้ยื่นความจํานงแล้วกว่า 8,800 ลํา นอกจานี้ คณะกรรมการประมงแห่งชาติได้มีมติเห็นชอบร่วมกันว่าควรจะประกาศว่าประเทศไทยปลอด IUU ซึ่งจะต้องได้รับความร่วมมือกับทาง EU และจากนั้นจะได้ดําเนินการแจ้งให้ที่ประชุมคณะรัฐมนตรีรับทราบต่อไป
สําหรับการประชาสัมพันธ์เรื่องนี้นั้น ได้มอบหมายให้แก่กระทรวงต่างประเทศเข้าไปดําเนินการสื่อสารเรื่องดังกล่าวออกไปยังต่างประเทศ เพื่อสร้างการรับรู้และเกิดความเข้าใจตรงกันว่า รัฐบาลไทยได้มีความพยายามผลักดันในเรื่องนี้พร้อมมีนโยบายที่ชัดเจน เข้มข้น มีการติดตามอยู่ตลอดระยะเวลา และมีการแก้ปัญหาให้ครอบคลุมทั้งระบบ
ส่วนเรื่อง การแก้ไขปัญหาเรื่องวิทยุของเรืองประมงที่ไม่ถูกต้องกฏหมายนั้น กสทช. ได้กําหนดกติกา 2 ประเด็น คือ 1) ยกเว้นการไม่เสียค่าธรรมเนียมในการขึ้นทะเบียน 5,000 บาท ต่อเครื่อง 2) ใครที่มีวิทยุให้ไปขึ้นทะเบียนภายใน 60 วัน ซึ่งขณะนี้ได้หมดเขตไปแล้ว อย่างไรก็ตาม ทาง กสทช. ได้ให้ความร่วมือโดยได้ขยายระยะเวลาออกไปอีก 180 วัน โดยครบกําหนดในวันที่ 22 เมษายน 2561
พร้อมกันนี้ ในส่วนของตู้ ATM สําหรับไว้บริการแรงงานต่างด้าวที่ทํางานเกี่ยวกับเรือประมงนั้น กระทรวงแรงงานได้ดําเนินการประสานสถาบันการเงิน จํานวน 7 แห่ง ซึ่งดําเนินการแล้วเสร็จกว่า 80 เครื่อง พร้อมให้ความร่วมมือเร่งด่วนเกี่ยวกับขยายตู้ ATM ที่มีภาษาประเทศเพื่อนบ้านเพื่ออํานวยความสะดวกให้ดียิ่งขึ้นต่อไป
..............................................................................
กลุ่มประชาสัมพันธ์และเผยแพร่ สํานักโฆษก